alexandrainst/scandi-wiki huggingface dataset:
VM i ishockey for menn 1931

Ishockey-VM 1931 var det 5. verdensmesterskapet som ble arrangert. VM-turneringen ble avviklet 1. – 8. februar 1931 i den polske by Krynica. 10 lag deltok. Turneringen gjaldt også som det 16. europamesterskapet i ishockey.

Kvalifiseringsrunde 1
1. februar
Tsjekkoslovakia – Ungarn   4 – 1 (2-0,1-1,1-0)
Østerrike – Storbritannia 1 – 0 (0-0,1-0,0-0)
Tsjekkoslovakia og Østerrike videre til kvalifiseringsrunde 2. Ungarn og Storbritannia til spill om plassene 7-10.

Kvalifiseringsrunde 2

Canada, Tsjekkoslovakia, Sverige og USA til finalerunden, Frankrike, Polen, Østerrike og Romania til spill om plassene 7-10.

3. februar
Østerrike – Romania   7 – 0 (4-0,0-0,3-0)
Polen – Frankrike     2 – 1 (0-0,0-1,2-0)
Østerrike og Polen til finalerunden, Romania og Frankrike til spill om plassene 7-10.

Plasseringskamper
Det ble spilt en enkeltserie der alle lagene i gruppen møtes en gang om plassene 7-10.

4. februar
Ungarn – Storbritannia    3 – 1
Frankrike – Romania       7 – 1 (3-0,2-0,2-1)
5. februar
Ungarn – Romania          9 – 1 (4-0,3-0,2-1)
Storbritannia – Frankrike 2 – 1 
7. februar
Storbritannia – Romania  11 – 0 (3-0,3-0,5-0)
Ungarn – Frankrike        1 – 0 (1-0,0-0,0-0)

Tabell

Finalerunden
Det ble spilt en enkeltserie der alle lagene i gruppen møttes en gang.
4. februar:
USA – Østerrike  2 – 1
Canada – Tsjekkoslovakia  2 – 0 (1-0,0-0,1-0)
Polen – Sverige           2 – 0 (1-0,0-0,1-0)
5. februar:
Østerrike – Tsjekkoslovakia 1 – 2 (0-2,0-0,1-0)
USA – Sverige  3 – 0 (3-0,0-0,0-0)
Polen – Canada 0 – 3 (0-1,0-1,0-1)
6. februar
USA – Tsjekkoslovakia 1 – 0 (0-0,0-0,1-0)
Canada – Sverige  0 – 0 (0-0,0-0,0-0)
Polen – Østerrike 1 – 2 
7. februar:
Sverige – Tsjekkoslovakia  1 – 0 (1-0,0-0,0-0)
Canada – Østerrike         8 – 0 
Polen – USA                0 – 1
8. februar 
Østerrike – Sverige  1 – 0 (0-0,1-0,0-0)
Polen – Tsjekkoslovakia 0 – 0 (0-0,0-0,0-0)
Canada – USA 2 – 0

Tabell

Sluttplassering VM

Sluttplassering EM

Eksterne lenker
 Komplett resultat. Besøkt 6. mai 2013. 

Ishockey-VM
Ishockey-EM 1931
Internasjonale mesterskap i 1931
Internasjonale mesterskap i Polen
1931 i Polen
Ishockey i 1931
Ishockey i Polen
Luftfartsskolen

Luftfartsskolen (engelsk: Aviation School of Norway, "Norges luftfartsskole") var en norsk flygetreningsorganisasjon (FTO) som var eid av blant annet Norges Luftsportforbund.

Utdanningstilbud
Skolen tilbød modulære utdanningsprogram til diverse fly- og helikoptersertifikat i samarbeid med sine utdanningspartnere.

Undervisning
Luftfartsskolen var spesialisert på fjernundervisning for å holde utdanningskostnadene til et minimum, og tilbød derfor kun korte intensivkurs i klasseromsformat som oppfølging til fjernundervisningen.

Eksterne lenker
 Luftfartsskolen
 Norges Luftsportforbund

Norsk luftfart
Fagskoler
Fylkesvei 2532

Fylkesvei 2532 går mellom Lomoen i Nord-Fron og Jorekstad i Lillehammer.

Strekningen mellom Lomoen i Nord-Fron og Hove i Sør-Fron var tidligere skiltet fylkesvei 256.

Frem til 2019 hadde veien betegnelsen fylkesvei 319 (Oppland). Strekningen mellom Lomoen og Hove er fortsatt primær fylkesvei.

Kommuner og knutepunkter

Referanser

Eksterne lenker 
 Vegvesenets vegkart 
 

Primære fylkesveier
Fylkesveier i Innlandet
Veier i Lillehammer
Veier i Øyer
Veier i Ringebu
Veier i Sør-Fron
Veier i Nord-Fron
San Clemente

San Clemente er en basilika i Roma oppført til paven og martyren Clemens Is ære.
Kirken har tre etasjer på samme sted. Den underste er en insulae fra første århundre som skal ha tilhørt T. Flavius Clemens og som skal ha blitt brukt som et Romersk tempel. Over denne er en kristen kirken fra det fjerde århundre. Den nåværende er bygget før år 1100 over kirken fra der fjerde århundre.

Bygningen 
Kirken antas å ha vært innviet første halvdel av 1100-tallet (1125).
San Clemente er bygd på historisk grunn, under den finner vi restene av en oldkristen treskipet basilika fra slutten av 300-tallet, og under den igjen rester av et kompleks av romerske bygninger. Disse bygningene var bygd i ulike nivåer og hadde forskjellige funksjoner. I 1084 ble området brannskadet av Robert Guiscard, noe som førte til at en ny kirke måtte bygges på området, den nye overkirken, San Clemente.

Interiør 

Kirken er en basilika med midtskip og sideskip.
Midtskipet fortsetter vi langs en akse. Gulvets ornamentere midtparti skiller seg fra gulvflatene for øvrig, og går som en løper gjennom kirkerommet der det ender ved alteret. Alteret er overbygd av et ciborium. Over ciboriet finner vi  apsidemosaikken. Den er omgitt av en triumfbue som ender under et nyinnsatt kassettetak.

Katarinas kapell 

Kirerommet har et kapell viet til Katarina av Alexandria med fresker fra 1428-1431 som viser scener fra helgenens liv utført av Masolino da Panicale, muligens assistert av Masaccio.

Litteratur 
 Hjort, Øystein; Ecclesia Christi, Ecclesia Virens : mosaikkerne i San Clemente i Rom. – København  1990. Avhandling (doktorgrad) – Københavns Universitet, 1991. 
 Oakeshott,W; The Mosaics of Rome from the third to the fourteenth centuries, London 1967
 Webb, Matilda; The churches and caracombs of early christian Rome, Brighton Portland 2001, ISBN 1902210581

Eksterne lenker 
 
 Bilder Kunsthistorie.com
 Artikkel: Kunsthistorie.com
 Churches of Rome
 Sacred Destinations

Clemente
Clemente
Clemente
Religiøse byggverk fra 300-tallet
Kirker fra 1100-tallet
Rione Monti
San Niccolò Oltrarno

San Niccolò Oltrarno er en kirkebygning i Firenze.

Eksterne lenker 
 

Kirker i Italia
Byggverk i Firenze
Katolske kirker i Italia
Federico Lombardi

Federico Lombardi (født 1942) er en italiensk jpounalist og prest. Han var direktør for Den Hellige Stols pressekontor 2006 − 2016.

Han trådte inn i det jesuittiske novisiatet i Avigliana i 1960, og studerte filosofi fra 1962 til 1965 ved jesuittenes fakultet Aloisianum, der han tok lisensiatgrad i filosofi. Han arbeidet som studieassistent ved det jesuittiske universitetet i Torino fra 1965 til 1969, og tok i denne perioden også lisensiatgrad i matematikk. Fra 1969 til 1973 studerte han ved jesuittenes Philosophisch-theologische Hochschule Sankt Georgen i Frankfurt am Main, hvor han tok lisensiatgrad i teologi. Han ble presteviet i 1972.

Fra 1973 til 1977 jobbet han som journalist og stedfortredende sjefredaktør i jesuittenes avis La Civilta Cattolica. Mellom 1984 og 1990 var han provinsial i den italienske jesuittprovinsen. Fra 1991 til 2005 var han programdirektør for Vatikanradioen. I 2001 ble han direktør for Den Hellige Stols fjernsynssenter, Centro Televisivo Vaticano, og i 2005 ble han generaldirektør for Vatikanradioen. Han beholdt begge disse stillingene da han ble utnevnt til direktør for Den Hellige Stols pressekontor i 2006 av pave Benedikt XVI, som etterfølger etter Joaquín Navarro-Valls. Han gikk av 1. august 2016.

Referanser 

Italienske katolske prester
Italienske jesuitter
Personer fra provinsen Cuneo
Fødsler i 1942
Petter Næss

Petter Næss (født 1960) er en norsk regissør kjent for filmer som Absolutt blåmandag (1999), Elling (2001) og Bare Bea (2004). Han var skuespiller i en tidligere fase av karrieren.

Næss vokste opp på Lysaker i Bærum, med skuespillermor og en far som var scenograf. Han har ingen formell skuespillerutdanning, men hospiterte et semester ved Teaterhøgskolens instruktørlinje.

Film 
Næss begynte yrkeskarrieren som skuespiller og var virksom i perioden 1985 til 1996. I 1996 begynte han som regissør og prosjektleder ved Oslo Nye Teater. I 1999 debuterte han med sin første spillefilm, Absolutt blåmandag. Suksessen med den Oscarnominerte Elling-filmen i 2001 brakte ham Hollywood i noen år hvor han hadde regi på den amerikanske dramakomedien Mozart and the Whale (2005). Den ble godt mottatt av anmelderne, men ble ingen publikumssuksess. I 2004 hadde han suksess med ungdomsfilmen Bare Bea som ble kåret til årets beste barne- og ungdomsfilm under Amandaprisutdelingen. I 2007 var han aktuell med den norske komedien Tatt av kvinnen og i 2012 krigsfilmen Into the White.

Det kan ellers nevnes at han i 2008 spilte kaptein Martin Linge i filmen Max Manus.

TV og radio 
Næss debuterte som hørespillregissør med Noe kommer til å dø, som var basert på Ragnar Hovlands roman Utanfor sesongen. Hørespillet ble sendt på NRK P2 i 2008.

Næss startet som produksjonsassistent i NRKs Fjernsynsteatret (1981–1986). I 1996 var han manusforfatter på den TV 2-sendte norske situasjonskomedien Sommeren med Guggen. I 2009 var han medregissør på TV-serien Himmelblå og fra 2018 hadde han regi på den historiske dramaserien Lykkeland, begge vist på NRK. For de to første sesongene av Lykkeland vant han Gullruten 2019 og Gullruten 2022 i klassen beste regi TV-drama.

Teater 
Næss har lagd teater basert på tekster av samtidsforfattere som Erlend Loe og Lars Saabye Christensen, blant dem stykket Øyet som ser, som ble satt opp i 2007 og var basert på Christensens novelle Grisen. Han regisserte Edward Albees Hvem er redd for Virginia Woolf? for Riksteatret i 2010, og en musikalversjon av Henrik Ibsens En folkefiende for Torshovteatret/Nationaltheatret i 2014.

Priser og nominasjoner 
 Hans film Elling ble i 2002 Oscar-nominert i kategorien beste utenlandske film.
 Amandaprisen 2004 i kategorien for årets barne- og ungdomsfilm for filmen Bare Bea
 Gullruten 2019 i fagprisklassen beste regi, TV-drama under  for TV-serien Lykkeland (sammen med Pål Jackman)
 Nominert til Amandaprisen 2007 i klassen beste regi for Elsk meg i morgen
 Nominert til Kanonprisen 2007 i klassen beste regi for Tatt av kvinnen
 Gullruten 2022 i fagprisklassen beste regi TV-drama for Lykkeland

Filmografi 
 1999: Absolutt blåmandag
 2001: Elling
 2004: Bare Bea
 2005: Mozart and the Whale
 2005: Elsk meg i morgen
 2006: Hoppet
 2007: Tatt av kvinnen
 2010: Maskeblomstfamilien
 2012: Into the White
 2021: Ingenting å le av

Referanser

Eksterne lenker 
 

Norske filmregissører
Norske teaterregissører
Norske skuespillere
Personer fra Bærum kommune
Vinnere av Gullrutens fagpris
Vinnere av Amanda-prisen
Smeland kraftverk

Smeland kraftverk  er et  vannkraftverk i elven Logna som er et tilsig til Mandalselva, i Åseral kommune i Agder.

Kraftverket utnytter et fall på 95 meter fra Lognevatnet. Det hentes også inn vann fra flere bekkeinntak og det overføres vann fra elven Monn.

Det er installert en francisturbin på 24 MW. Midlere årsproduksjon er på 112 - 119 GWh.

Produksjonen startet i 1985 Vannet ledes i en 8,1 km lang tunnel fra inntaksmagasinet til kraftstasjonen.

Kraftverket eies av Agder Energi.

Referanser

Kilder
 
 NVE vannkraftdatabase
 Agder Energi

.
.

Vannkraftverk i Agder
Kraftverk i Åseral
Agder Energi
Mandalsvassdraget
Kraftverk etablert i 1985
Skjerka kraftverk

Skjerka kraftverk  er et  vannkraftverk i Mandalselva i Åseral kommune i Agder.

Kraftverket utnytter et fall på 346 meter fra Øvre Skjerkavatnet. Nåvatn brukes også som magasin. Vannet ledes i en 1,8 km lang tunnel fra inntaksmagasinet til kraftstasjonen. Vannet fra kraftverket renner ut i innsjøen Øre.

Installert effekt er 207 MW fra to francisturbiner. Midlere årsproduksjon er på 652 GWh (produksjonstall er usikre).

Produksjonen i det gamle kraftverket startet i 1932. Midlere årsproduksjon var 492 GWh.

Det ble bygget en ny kraftstasjon på stedet i 1997. Kraftstasjonen er innsprengt i fjellet.

I slutten av 2018 ble det installert turbin nummer to, som dobler kapasiteten fra 100 til 200 MW. Produksjonen øker med 40 GWh.

Kraftverket eies av Agder Energi.

Referanser

Kilder
 
 NVE vannkraftdatabase
 NVE kulturminner
 Agder Energi

Se også
 Agder Energi: I rute på Skjerka 
 NRK 2017: Den gamle rørgaten rives

.
.

Vannkraftverk i Agder
Kraftverk i Åseral
Agder Energi
Mandalsvassdraget
Kraftverk etablert i 1932
Kraftverk etablert i 1997
Tønsberg Cykkelklubb

Tønsberg Cykkelklubb ble stiftet 10. august 1929. Kolbjørn Løstegaard var TCKs første formann. Klubben har vært drevet aktivt i alle år siden med unntak av idrettsstreiken under andre verdenskrig og en nedgangsperiode på 1950-tallet. Norgesmester i landeveissykling 2006, Lars Petter Nordhaug, representerer klubben.

Titler 
Tidligere norgesmestrer i seniorklassene (første tittel i parentes): 
Nils Sundby (10 000 m bane i Trondheim 1935) 
Dag Linnestad (50 km tempo på Gvarv 1971), 
Tom Martin Biseth (180 km fellesstart i Kongsberg 1974), 
Magne Orre (180 km fellesstart i Fana 1976), 
Steffen Kjærgaard (4 000 m bane i Oslo 1992), 
Martin Vestby (gateritt i Sandnes 2003) og 
Lars Petter Nordhaug (200 km fellesstart på Andørja 2006)

Utnevnte Æresmedlemmer 
 1968: Fred Anton Maier (død 2014).
 1975: Even Grinvoll
 1980: Bjørn Erik Tuv
 1992: Arvid K. Andersen (død 1998)
 1989: Magne Orre
 1999: Dag Linnestad
 1999: Carl Erik Dahl

Eksterne lenker 
 

Sykkellag i Norge
Landeveissykling
Idrettslag i Tønsberg
Idrettslag etablert i 1929
1929 i Norge
Håverstad kraftverk

Håverstad kraftverk  er et  vannkraftverk i øvre Mandalselva i Åseral kommune i Agder.

Kraftverket utnytter et fall på 82 meter fra innsjøen Øre og regulerer elven Mandalsåni.

Samlet effekt er 44 - 47 MW og midlere årsproduksjon er på 245 - 282 GWh.

Produksjonen startet i 1957. Vannet ledes i en 4 km lang tunnel fra inntaket til kraftstasjonen.

Kraftverket eies av Agder Energi.

Referanser

Kilder
 
 NVE vannkraftdatabase
 Agder Energi

.
.

Vannkraftverk i Agder
Kraftverk i Åseral
Agder Energi
Mandalsvassdraget
Kraftverk etablert i 1957
Galleria Borghese

Galleria Borghese er et kunstmuseum beliggende i Villa Borghese i Roma i Italia.

Galleria Borghese huser en anselig samling med verker av blant annet Leonardo da Vinci, Rafael, Tizian, Caravaggio, Bernini og Rubens.

De fremste verkene

Bernini 
 Amaltea
 Aeneas, Anchises og Ascanius
 Pluto og Proserpina
 David
 Apollo og Daphne
 Byste av Scipione Borghese
 Sannheten
 Byste av Paulus V

Caravaggio 
 Fanciullo con canestro di frutta (1593 – 1594)  
 Bacchino malato (1593 – 1594)  
 Narciso (1599)
 Judith og Holofernes (1599) 
 Madonna dei Palafrenieri (1605 – 1606)  
 David med Goliats hode (1605 – 1606)  
 Sankt Hieronymus (1605 – 1606)

Leonardo da Vinci 
 Leda (1515–1520)

Rafael 
 Portrett av dame med enhjørning (1506)
 Korsnedtagelsen (1507)

Peter Paul Rubens 
 Korsnedtagelsen (1601)
 Susanna i badet (1607)

Tiziano Vecellio 
 Den himmelske og den jordiske kjærligheten (1513)

Eksterne lenker 
 

Museer i Roma
Kunstmuseer i Italia
Arkitektur på 1600-tallet
Etableringer i 1903
Museer etablert i 1900-årene
1903 i Italia
Quartiere Pinciano
Sderot

Sderot (hebraisk שדרות, betyr «bulevarder», arabisk سديروت) er en israelsk by nær grensen til Gazastripen. Byen ligger omtrent midt i Israel, nord for Negevørkenen og 10 kilometer øst-nordøst for Gaza by. Den tilhører Sørdistriktet.

Israels tidligere forsvarsminister, Amir Peretz, kommer fra Sderot.

By under angrep 

Siden begynnelsen av den andre intifada i oktober 2000, har byen vært utsatt for en rekke rakettangrep fra Gaza. Etter den israelske tilbaketrekningen fra Gaza i 2005 har angrepene økt i intensitet, og frem til november 2007 hadde 6311 raketter falt over byen. 12 mennesker har blitt drept, mange har blitt lemlestet eller skadet, fysisk så vel som psykisk, og rakettene har forårsaket ødeleggelser på bygninger og infrastruktur.

De israelske myndigheter har installert et «Red Dawn» (צבע אדום) alarmsystem for å varsle innbyggerne om rakettangrep slik at de kan løpe til nærmeste tilfluktsrom eller -grøft, men dets nytteverdi er begrenset av at folk bare har 15 sekunder fra alarmen går til rakettene treffer bakken.

Referanser

Eksterne lenker 
 

Byer i Israel
Sørdistriktet
Bosetninger etablert i 1953
1950-årene i Israel
Bjelland kraftverk

Bjelland kraftverk  er et  vannkraftverk i midtre Mandalsåni i Marnardal kommune i Agder.

Kraftverket utnytter et fall på 87,5 meter fra Tungesjø og er et elvekraftverk.

Samlet effekt er 55 MW fra to francisturbiner. Midlere årsproduksjon er på 294 - 312 GWh.

Produksjonen startet i 1974 med modifiseringer utført i 1975. Vannet ledes i en 5,8 km lang tunnel fra inntaket til kraftstasjonen.

Kraftverket erstattet et eldre verk fra 1918, Tungefoss. Det eldste verket ble bygget for å levere strøm til Flottorp molybdengruver.

Kraftverket eies av Agder Energi.

Referanser

Kilder
 
 NVE vannkraftdatabase
 Agder Energi
 Setedalsviki om Tungefoss

Vannkraftverk i Agder
Kraftverk i Lindesnes
Agder Energi
Mandalsvassdraget
Kraftverk etablert i 1918
Kraftverk etablert i 1974
Ishockey-EM 1923

Ishockey-EM 1923, det 8. europamesterskapet i ishockey ble arrangert i Belgia. Turneringen ble gjennomført  7. til 11. mars 1923 i Anvers. Fem lag deltok og det ble spilt en enkeltserie der alle lagene møttes en gang.

Resultat

Tabell

Kilder 
 Resultater www.hockeyarchives.info

Ishockey-EM
Internasjonale mesterskap i 1923
Internasjonale mesterskap i Belgia
1923 i Belgia
Ishockey i 1923
Ishockey i Belgia
Marit Moum Aune

Marit Moum Aune (født 1964) er en norsk sceneinstruktør som har hatt oppdrag ved en rekke norske teater, samt produksjoner i NRK. 

Aune startet sin profesjonelle teaterkarriere som daglig leder av Teaterhuset Avant Garden i Trondheim i 1984-1986, 20 år gammel. Etter noen år som instruktør i Studentersamfundets Interne Teater, debuterte hun profesjonelt i 1989. Aune har arbeidet innen flere fag, fra opera til standup. Men det er innen det dramatiske teaterfaget hun markert seg tydeligst. Hun har arbeidet ved flere norske teater, deriblant Det norske teatret hvor hun hadde instruksjon på Det e hardt å være mainn, Snart kjem tid, Bør Børson jr., Antons Villfaring og Få meg på, for faen!, ved Nationaltheatret med Genanse og verdighet, Mikromani, Pippi Langstrømpe, ved Riksteatret med Brakar og Johanna, Glassmenasjeriet, Gengangere, Nåde, Kardemomme by, Leve posthornet!, ved Rogaland Teater med Ringdans, Jeg er stygg!, Absolutt Bibel, Skyfri Himmel, og ved Trøndelag Teater med En Rød Tråd, Floden, Freedom, An-Magritt, Kulde. Hun har også hatt regien på Spelet om Heilag Olav 2012–2015, Elden 2007-2011 og Stolt, hvit og vanskelig og Redd mann roper av og med Otto Jespersen. 

Hun har også arbeidet som produsent i NRK P3, regissør i Radioteatret, samt vært tekstforfatter og dramaturg ved Det Åpne Teater. Gjennom sitt mangeårige arbeid med danseren Ingrid Lorentzen har hun laget flere danseforestillinger og iscenesatt opera. Aune fikk sin debut som ballettregissør med Ghosts for Den Norske Opera & Ballett i 2014.

I 2009 debuterte hun som TV-regissør med miniserien Harry & Charles. Deretter første sesong av Kampen for tilværelsen (2014) og Made in Oslo (2022). Alle for NRK.

Aune har mottatt Heddaprisen og Skandinavisk Nasjonalteaterpris.

Referanser

Eksterne lenker 
 
 Harde slag (intervju fra Dagbladets magasinet, 2002)

Personer fra Trondheim kommune
Norske teaterregissører
Norske TV-regissører
Vinnere av Heddaprisen
Det matematisk-naturvitenskapelige fakultet (UiO)

Det matematisk-naturvitenskapelige fakultet (ofte kalt Mat-Nat) er Universitetet i Oslos avdeling for studier i matematikk og naturvitenskaplige fag.

Fakultetet ble grunnlagt i 1811 som en underavdeling av Filosofisk fakultet. I 1861 fikk det status som selvstendig fakultet. 

Det har vært to nobelprisvinnere tilknyttet fakultetet, Odd Hassel fikk prisen i kjemi i 1969 og Ivar Giæver fikk den i fysikk i 1973. Rager høyt gjør også professor emeritus Arnt Eliassens Balzanpris i meteorologi i 1996 samt Ole-Johan Dahl og Kristen Nygaards Turing-priser fra 2001 og John Von Neumann-medaljer fra 2002 for objektorientert programmering.

Fakultetet har omtrent 6000 studenter fordelt på ca 50 forskjellige bachelor- og masterprogrammer, samt PhD utdanningen. Solveig Kristensen er dekan, Bjørn Jamtveit er prodekan for forskning, og Knut Martin Mørken er visedekan for utdanning.

Flere fagmiljøer ved Mat-Nat markerer seg internasjonalt, som for eksempel Institutt for teoretisk astrofysikk, som deltar i ESA og NASAs program «Solar and Heliospheric Observatory».

Enheter

Institutter
 Farmasøytisk institutt
 Fysisk institutt
 Institutt for biovitenskap
 Institutt for informatikk
 Institutt for geofag
 Institutt for teoretisk astrofysikk
 Kjemisk institutt
 Matematisk institutt
Institutt for teknologisystemer

Sentre
 SAFE (Senter for akseleratorbasert forskning og energifysikk)
 Senter for entreprenørskap
 Senter for materialvitenskap og nanoteknologi
 Senter for økologisk og evolusjonær syntese (CEES)
 Senter for matematikk for anvendelser (CMA)
 Senter for Jordens utvikling og dynamikk (CEED)
 dScience – senter for data- og beregningsvitenskap

Se også 
Liste over professorer ved Det matematisk-naturvitenskapelige fakultet (UiO)
Realistforeningen
Titan (nettsted), nettavis utgitt av fakultetet
 Universitetsbiblioteket i Oslo

Referanser

Eksterne lenker 
 Generelle opptakskrav
 Studieprogrammer – generell informasjon
 Matnat-programmer
 Kontaktinformasjon

 
Utdanningsinstitusjoner etablert i 1811
1811 i Norge
Ingebrigt Steen Jensen

Ingebrigt Steen Jensen (født 1955) er en norsk forfatter, rådgiver, tekstforfatter og idrettsleder som blant annet har gjort seg kjent for sitt engasjement for fotballklubben Stabæk.

Steen Jensen er utdannet ved Universitetet i Oslo 1975–1978, med mellomfag i engelsk, grunnfag i nordisk og et halvt grunnfag i statsvitenskap.

Han har arbeidet med reklame siden 1982 og var med å gjøre reklamebyrået JBR (Ingebrigt Jensen, Odd Olav Bolstad og Trond Petter Reimers) til et ledende byrå. I 1996 var han med å grunnlegge kommunikasjonsbyrået Dinamo.

Han har også vært engasjert i Stabæk fotballklubb og spilte selv i laget fra 1973 til 1984. I starten av 1990-årene engasjerte han seg for gjøre Stabæk Fotball til en stormakt i norsk fotball, under motto «Ullevaal 95». Målet var å spille cupfinale i 1995. Han var styreformann i Stabæk Fotball fra 2009 til 2012.

Steen Jensen har skrevet flere bøker, blant annet Ona fyr fra 2002, som handler om ledelse, ledelsesteknikker og motivasjon. Han holdt flere foredrag på bakgrunn av boka, som solgte i over 140 000 eksemplarer.

Han har deltatt i flere TV-program og var programleder for spørreprogrammet 15 – 1 på TVNorge i 1996.

Privatliv 
Han er sønn av lærer Ingebjørg Steen og forlegger og programleder Brikt Jensen. I selvbiografien Steen i glasshus forteller han om det tidvis anstrengte forholdet til faren på grunn av hans rusproblemer og tidvis voldelige adferd. Han har samtidig beskrevet ham som omtenksom, varm, nær og kjær.

Den 17. desember 2021 fikk han beskjed om at han hadde fått Alzheimers sykdom. Han har i etterkant vært åpen om dette i norske medier og har nylig utgitt boken Før jeg forsvinner den 5. oktober 2022.

Bibliografi 
 1983: Møte med Manchester United – Gyldendal Tiden
 2002: Ona fyr: for deg som vil lykkes sammen med andre – Dinamo Forlag
 2008: Alltid, uansett: om klokskapen og galskapen som må til for å skape eventyr – Dinamo Forlag
 2016: Steen i glasshus (Selvbiografi)
 2022: Før jeg forsvinner – Kristoffersen Publishing

Referanser

Eksterne lenker 
 

Norske reklamefolk
Norske kommunikasjonsfolk
Norske idrettsledere
Norske sakprosaforfattere
Tekstforfattere
Forfattere av erindringsbøker
Foredragsholdere
Sendo

Sendo var en britisk mobiltelefonprodusent med tilholdssted i Birmingham. De var grunnlagt i 1999, men ble satt under administrasjon i 2005, og teknologien deres ble kjøpt opp av Motorola. 

Selskapet var spesialisert på rimelige telefoner tiltenkt kontantkort (Pay-As-You-Go), men hadde også high-end Symbian-telefoner.

Modeller
Sendo Z100
Sendo P600
Sendo S600
Sendo K1
Sendo M550
Sendo M570
Sendo S1
Sendo S300
Sendo S360
Sendo S330
Sendo S251
Sendo SV663
Sendo X
Sendo X2

Eksterne lenker
 Sendo Smartphones – Sendo support hjemmeside
 Mobile Gazette – Motorola Snaps Up Sendo's R&D

Mobiltelefonprodusenter
Britiske industriselskaper
Selskaper etablert i 1999
1999 i Storbritannia
Lampehuset

Lampehuset som formelt kjedekonsept ble etablert våren 1994, men K.Eng & Co ble etablert i 1959, og virksomheten var den gang basert på import og fabrikasjon av lamper og skjermer. Første butikk ble åpnet i 1976 under navnet Norske Lysprodukter med filialer i Oslo, Gjøvik, Hunndalen, Bergen og Notodden. Den første Lampehuset-forretningen åpnet på Strømmen i 1983.

Pr. oktober 2010 besto kjeden av 48 butikker.

Eksterne lenker
 Lampehusets nettsider

Norske detaljistselskaper
Selskaper etablert i 1994